Ribe Stifts Adresseaviser, 1824-01-30
Indenlandske Efterretninger. Fra Kiøbenhavns Politikammer er under 20de Januar bekiendtgjort, at enhver Huusfader eller Huusmoder skal saasnart Tegn til Børnekopper vise sig i deres Huse, ufortøvet giøre Anmeldelse derom for Politimesteren eller Stadsphysikus, paa det at de fornødne Anstalter mod Sygdommen strax kan vorde føiede. Mangel af en saadan Anmeldelse paadrager den skyldige Huusfader eller Huusmoder Straf fra 8 Dages Fængsel paa Vand og Brød indtil 3 Maaneders Arbeide i Forbedringshuset. Ligeledes skal det være Pligt for enhver Huusvert, nøie at underrette sig om og uopholdeligen at anmelde denne Sygdoms Udbrud befindes han at have efterladt saadan Anmeldelse, straffes han med en Mulct fra 10 til 100 Rdr. efter hans Vilkaar og Forseelsens Grad. Som Følge heraf berettiges alle Huusverterne til enhver Undersøgelse, hvorved de kan sættes i Stand til at opfylde den dem paaliggende Pligt. Og da de naturlige Kopper undertiden vanskeligen kunne kiendes fra andre Hudsygdomme, saa bør ethvert Udslæt, som bestaaer af smaae Blegne og som viser sig strax efter en meere eller mindre kiendelig Sygdom, ansees som mistænkeligt for at være Kopper, og desaarsag uopholdelig anmeldes. Classelotteriets 15 høieste Gevinster udkom i følgende Collectioner: 30,000 Rbd., hos Consul Müller i Kbhvn. 10,000 Rbd. hos Major Scheel; 10,000 Rbd. hos Giegengack i Mariboe; 3000 Rbd. hos Godske i Kbhvn. 3000 Rbd. hos Scheel, 3000 Rbd. hos Samme, 1000 Rbd. hos Bie; 1000 Rbd. hos Thorsteinson i Ringsted; 1000 Rbd. hos Scheel; 1000 Rbd. hos Komd. Holm i Skive, 1000 Rbd. hos Müller, 1000 Rbd. hos Hjorth, 1000 Rbd. hos Eichel, 1000 Rbd. hos Kastrup, Alle i Kbhvn. 1000 Rbd. hos Giegengach i Mariboe. Det viser sig alt tydeligere, at ved Ambelotteriet blive Gevinsterne ikke synderlig fordeelte. Desuden ere de og deels for høie, deels alt for faa (paa 39060 Lodder kun med Præmierne i Alt 94 paa 100 Rbd. og derover, eller neppe en til hver af 400 Spillende 1). Vilde Man derimod antage et Lotterie paa kun 20,000 Lodder, hver med et Jndskud af 5 Rbd. og Gevinsterne fordeelte efter dette simple Forhold: 1 Gevinst paa 10,000 Rbd. er 10,000 Rbd. 2000 Frilodder af Rabat 10 PCt. 2333 Gevinster og Frilodder, er 100000 Rd. da vilde omtrent een af hvert hundrede Spillende have Udsigt til at vinde 100 Rbd. eller derover, og Lotteriet blive til Fordeel (der dog er alle Spillendes tilgivelige Haab) for langt Flere. Til Exempel kunde Man jo blot giøre en Prøve med to jævnsides Lotterier, efter begge Spillemaader, og det vilde da snart vise sig, hvilken der fandt meest Yndest. Den Jndvending, som lader sig giøre af at Lotteriets Jndtægt blev mindre ved det mindre Antal Lodder og den lidt lavere Rabat, er lethævet, da Man jo kunde fastsætte 6 eller 8 Trækninger aarlig, alt som der fandtes Liebhavere til. Moses Ahron Schottlænder i Helsingøer er paa en Reise til Riverød bleven frastiaalet en Pengesæk hvori der blandt mere var: 772 Sølvrubler, 156 hollandske Dutater, 27 Guineer, 4 Louisdor, 498 hollandske Gylden, 69 Piastre, 9 Lovisine, 98 Albertsdalere, 66 svenske Sølvdalere, 27 danske Kroner, 54 preusiske Dalere, 1557 Rubler i Papiir, 414 svenske Rigsgieldsedler, 96 norske Species, 97 Stkr. Lüneborger Sølv totrediedeel Stkr., 3 Species i smaat Courant, &c. &c. For Tilveiebringelsen, loves 10 Procent.